Шунан һуң Ғайса шәкерттәренә былай тигән : – Шуға күрә , Мин һеҙгә әйтәм : йәшәү өсөн нимә ашарға , тәнегеҙгә нимә кейергә тип борсолмағыҙ . 23 Йән ризыҡтан , тән кейемдән мөһимерәк бит . 24 Ҡарғаларға ҡарағыҙ : улар сәсмәй ҙә , урмай ҙа ; уларҙың келәттәре лә , буралары ла юҡ . Шулай ҙа Алла уларҙы туйындыра . Ә һеҙ ҡоштарға ҡарағанда әллә күпмегә ҡәҙерлерәк бит . 25 Арағыҙҙан кем , борсолоп , үҙ ғүмерен бер сәғәткә булһа ла оҙонайта ала ? 26 Шулай булғас , хатта бәләкәй генә нәмәне лә эшләй алмайһығыҙ икән , ни эшләп башҡа нәмә тураһында ҡайғырырға ?